2.

Savjetodavni odbor slaže se s Komisijom da su za potrebe procjene predmetne transakcije definicije relevantnih tržišta proizvoda sljedeće: (a) tržišta sustavâ proizvodnje izmjenične struje u okviru električnih sustava; i. tržište sustavâ proizvodnje izmjenične struje može se segmentirati na tržišta konstantne odnosno promjenjive frekvencije, iako za potrebe ovog predmeta pitanje relevantnosti daljnjeg segmentiranja tržišta može ostati otvoreno; ii. pitanje bi li se tržišta generatora za platforme različitih veličina zrakoplova trebala definirati kao tržišta različitih proizvoda može za potrebe ovog predmeta također ostati otvoreno; iii. pitanje daljnjeg segmentiranja tržišta za proizvodnju električne energije s obzirom na svrhu (komercijalna ili vojna) može za potrebe ovog predmeta ostati otvoreno. (b) tržišta primarnih odnosno sekundarnih distribucijskih sustava u okviru distribucije izmjenične struje, distribucije niskonaponske i visokonaponske istosmjerne struje; (c) tržište zrakoplovnih motora, iako pitanje bi li to tržište trebalo uže definirati na temelju profilâ misije, odnosno treba li ga smatrati jedinstvenim tržištem kojim su obuhvaćeni i turboventilatorski i turbopropelerski motori, može za potrebe ovog predmeta ostati otvoreno; (d) tržišta pomoćnih pogonskih jedinica (Auxiliary Power Units, „APU-ovi”) za velike komercijalne zrakoplove odnosno za regionalne mlazne zrakoplove, iako pitanje relevantnosti daljnjeg segmentiranja s obzirom na količinu proizvedene električne energije ili kriterije učinkovitosti može za potrebe ovog predmeta ostati otvoreno; (e) tržišta elektroničkih kontrola motora (electronic engine controls, „EEC-ovi”), glavnih crpki goriva odnosno uređaja za mjerenje količine goriva (fuel metering units, „FMU-ovi”) (zajedno „kontrole motora”), iako pitanje relevantnosti daljnjeg segmentiranja s obzirom na veličinu motora i svrhu zrakoplova može za potrebe ovog predmeta ostati otvoreno; (f) tržišta sapnica za gorivo, iako pitanje bi li tržište trebalo dodatno segmentirati ovisno o veličini i/ili tipu motora može za potrebe ovog predmeta ostati otvoreno; (g) tržišta sustavâ za aktiviranje kontrole leta, iako pitanje bi li to tržište trebalo dodatno segmentirati na tržišta primarnih aktivatorâ kontrole leta, sekundarnih aktivatorâ kontrole leta, aktivatorâ podesivih horizontalnih stabilizatora (trimmable horizontal stabilizer actuators, „THSA-ovi”), aktivatorâ kontrole leta rotokoptera i aktivatorâ raketa može za potrebe ovog predmeta ostati otvoreno; (h) tržište mehaničkih podsklopova posebno proizvedenih za sustave THSA-ova, iako pitanje bi li to tržište trebalo uključivati isporuku samostalnih kugličnih vijaka za sustave THSA-ova može za potrebe ovog predmeta ostati otvoreno; (i) tržište sustavâ za kućišta, iako za potrebe ovog predmeta točna definicija tržišta proizvoda može ostati otvorena; (j) tržište sustavâ za otkrivanje zaleđivanja, iako za potrebe ovog predmeta točna definicija tržišta proizvoda može ostati otvorena; (k) tržište pretvarača tlaka, iako za potrebe ovog predmeta točna definicija tržišta proizvoda može ostati otvorena; (l) tržište rasvjete, iako za potrebe ovog predmeta točna definicija tržišta proizvoda može ostati otvorena; (m) tržište helikoptera, iako za potrebe ovog predmeta točna definicija tržišta proizvoda (različita tržišta proizvoda za vojne helikoptere i civilne helikoptere) može ostati otvorena; (n) tržište dizalica za spašavanje helikoptera, iako za potrebe ovog predmeta točna definicija tržišta proizvoda može ostati otvorena; (o) tržište sondi za podatke o zraku, iako za potrebe ovog predmeta točna definicija tržišta proizvoda može ostati otvorena; (p) tržišta usluga održavanja, popravka i remonta dijelova, iako za potrebe ovog predmeta točna definicija tržišta proizvoda može ostati otvorena; (q) tržišta rezervnih dijelova i sredstava koja se odnose na pružanje usluga održavanja, popravka i remonta, iako za potrebe ovog predmeta točna definicija tržišta proizvoda može ostati otvorena.